CELEX: 32007R1544
Language: lt
Date: 2007-12-20 00:00:00
Title: 2007 m. gruodžio 20 d. Komisijos reglamentas (EB) Nr. 1544/2007, iš dalies keičiantis Reglamentą (EB) Nr. 2707/2000, nustatantį Tarybos reglamento (EB) Nr. 1255/1999 dėl Bendrijos pagalbos aprūpinant pienu ir tam tikrais pieno produktais švietimo įstaigų moksleivius taikymo taisykles

21.12.2007   
            
            
               LT
            
            
               Europos Sąjungos oficialusis leidinys
            
            
               L 337/64
            
         
      KOMISIJOS REGLAMENTAS (EB) Nr. 1544/2007
   2007 m. gruodžio 20 d.
   iš dalies keičiantis Reglamentą (EB) Nr. 2707/2000, nustatantį Tarybos reglamento (EB) Nr. 1255/1999 dėl Bendrijos pagalbos aprūpinant pienu ir tam tikrais pieno produktais švietimo įstaigų moksleivius taikymo taisykles
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1999 m. gegužės 17 d. Tarybos reglamentą (EB) Nr. 1255/1999 dėl bendro pieno ir pieno produktų rinkos organizavimo (1), ypač į jo 15 straipsnį,
   kadangi:
   
               (1)
            
            
               Reglamento (EB) Nr. 1255/1999 su paskutiniais pakeitimais, padarytais 2007 m. rugsėjo 26 d. Tarybos reglamentu (EB) Nr. 1152/2007, 14 straipsnio 3 dalyje yra nustatytas pagalbos švietimo įstaigų moksleivių aprūpinimui pienu dydis, nepriklausomai nuo piene esančio riebalų kiekio, ir kviečia nustatyti pagalbos kitiems pieno produktams dydžius.
            
         
               (2)
            
            
               Komisijos reglamentą (EB) Nr. 2707/2000 (2) reikėtų atitinkamai iš dalies pakeisti.
            
         
               (3)
            
            
               Šiame reglamente numatytos priemonės atitinka Pieno ir pieno produktų vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 2707/2000 iš dalies keičiamas taip:
   
               1)
            
            
               3 straipsnis pakeičiamas taip:
               „3 straipsnis
               1.   Valstybės narės gali suteikti pagalbą už I priede išvardytus reikalavimus atitinkančius produktus.
               2.   Prancūzijos užjūrio departamentuose šokoladu arba kitaip pagardintam pienui gali būti naudojamas atgamintas pienas.
               3.   Valstybės narės gali leisti pridėti ne daugiau kaip 5 mg fluoro vienam I kategorijos produktų kilogramui.
               4.   Pagalba už šio reglamento I priede išvardytus produktus skiriama, tik jei jie atitinka Europos Parlamento ir Tarybos reglamento (EB) Nr. 852/2004 (3) ir Europos Parlamento ir Tarybos reglamento (EB) Nr. 853/2004 (4) reikalavimus, ypač susijusius su paruošimu patvirtintoje įmonėje ir Reglamento (EB) Nr. 853/2004 II priedo I skirsnyje nustatytais žymėjimo identifikavimo ženklu reikalavimais.
            
         
               2)
            
            
               4 straipsnio 1 dalis pakeičiama taip:
               „1.   Pagalbos dydžiai nurodyti II priede.“;
            
         
               3)
            
            
               5 straipsnio 2 dalis pakeičiama taip:
               „2.   I priede išvardytų II–VI kategorijų produktams pirmiau nurodytas kiekis skaičiuojamas pagal šiuos ekvivalentus:
               
                           a)
                        
                        
                           II kategorija: 100 kg = 300 kg pieno;
                        
                     
                           b)
                        
                        
                           III kategorija: 100 kg = 765 kg pieno;
                        
                     
                           c)
                        
                        
                           IV kategorija: 100 kg = 850 kg pieno;
                        
                     
                           d)
                        
                        
                           V kategorija: 100 kg = 935 kg pieno;
                        
                     
                           e)
                        
                        
                           VI kategorija: 100 kg = 750 kg pieno.“;
                        
                     
         
               4)
            
            
               I ir II priedai pakeičiami šio reglamento priedu.
            
         2 straipsnis
   Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
   Jis taikomas nuo 2008 m. sausio 1 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2007 m. gruodžio 20 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 160, 1999 6 26, p. 48. Reglamentas su paskutiniais pakeitimais, padarytais Reglamentu (EB) Nr. 1152/2007 (OL L 258, 2007 10 4, p. 3). Reglamentas (EB) Nr. 1255/1999 bus pakeistas Reglamentu (EB) Nr. 1234/2007 (OL L 299, 2007 11 16, p. 1) nuo 2008 m. liepos 1 d.
   
      (2)  OL L 311, 2000 12 12, p. 37. Reglamentas su paskutiniais pakeitimais, padarytais Reglamentu (EB) Nr. 704/2007 (OL L 161, 2007 6 22, p. 31).
   
      (3)  OL L 139, 2004 4 30, p. 1.
   
      (4)  OL L 139, 2004 4 30, p. 55.“;
   
      PRIEDAS
      „
            I PRIEDAS
            PRODUKTŲ, KURIE ATITINKA BENDRIJOS PAGALBOS SKYRIMO SĄLYGAS, SĄRAŠAS
            I   kategorija
            
                        a)
                     
                     
                        termiškai apdorotas pienas;
                     
                  
                        b)
                     
                     
                        termiškai apdorotas pienas, pagardintas šokoladu ar kitaip, kurio ne mažiau kaip 90 % svorio sudaro a punkte nurodytas pienas;
                     
                  
                        c)
                     
                     
                        jogurtas arba „piimä/filmjölk“ arba „piimä/fil“, pagamintas iš a punkte nurodyto pieno.
                     
                  II   kategorija
            Nearomatizuoti (1) švieži ir perdirbti sūriai, kuriuose riebalai sudaro ne mažiau kaip 40 % sausosios medžiagos svorio.
            III   kategorija
            Sūriai, kurie nėra švieži ir perdirbti, ir kuriuose riebalai sudaro ne mažiau kaip 45 % sausosios medžiagos svorio.
            IV   kategorija
            
               Grana Padano sūris.
            V   kategorija
            
               Parmigiano-Reggiano sūris.
            VI   kategorija
            
               Halloumi sūris.
         
         
            II PRIEDAS
            Pagalbos dydžiai
            
                        a)
                     
                     
                        18,15 EUR/100 kg I kategorijos produktams;
                     
                  
                        b)
                     
                     
                        54,45 EUR/100 kg II kategorijos produktams;
                     
                  
                        c)
                     
                     
                        138,85 EUR/100 kg III kategorijos produktams;
                     
                  
                        d)
                     
                     
                        154,28 EUR/100 kg IV kategorijos produktams;
                     
                  
                        e)
                     
                     
                        169,70 EUR/100 kg V kategorijos produktams;
                     
                  
                        f)
                     
                     
                        136,13 EUR/100 kg VI kategorijos produktams.
                     
                  “
      
         (1)  Šiai kategorijai priskiriami sūriai be prieskonių yra sūriai, pagaminti vien tik iš pieno, sutariant, kad jų gamybai reikalingos medžiagos gali būti pridedamos, bet jos neturi būti naudojamos iš dalies ar visiškai pakeisti bet kurią pieno sudedamąją dalį.